cyanic-selkie/wikianc huggingface dataset:
Pidot (Platon)
Eryksimakhos
Jopa vuodenajat ovat rakkauden vaikutuksen alaisia. Kun vastakohdat, kuten märkä ja kuiva, ”sekoittuvat toisiinsa sopusointuisesti ja oikein, ne tuottavat siunausta ja terveyttä ihmisille [...] Mutta kun tuo hillitön Eros pääsee eri vuodenaikoina valtaan, se tuottaa paljon tuhoa ja vahinkoa”. Rakkauden ollessa se, joka ohjaa näiden vastakohtien suhteita, rakkauden korkeampi muoto on aina se, joka tuo harmoniaa ja suuntautuu hyvää kohden, kun impulsiivinen vulgaari rakkaus puolestaan tuo epäsopua.
Aristofanes
Klassisen kirjallisuuden asiantuntijat pitävät usein Aristofaneen puhetta Pitojen kohokohtana. Aristofanes, komediakirjailija joka muistetaan ehkä parhaiten Sokratesta pilkkaavasta satiiristaan Pilvet, poikkeaa edeltävien puheiden retorisesta rakenteesta ja esittää myytin, joka selittää sekä ihmiskunnan että rakkauden alkuperän.
Sokrates
Sokrates aloittaa ylistämällä Agathonin puhetta. Faidroksen luvalla hän alkaa kuulustella Agathonia dialektisesti. He päättelevät yhdessä, että rakkaus ei ole sen enempää kaunista kuin hyvääkään — koska hän haluaa hyviä ja kauniita asioita, on selvää, että häneltä puuttuvat nämä asiat. Sokrates aloittaa oman puheensa tästä.
Suomen presidentinvaali 1943
Suomen kuudennen presidentinvaalin voitti valitsijamiesten suorittamalla ensimmäisellä äänestyskierroksella 15. helmikuuta 1943 Kansallisen Edistyspuolueen ehdokas, tasavallan presidentti Risto Ryti, jonka ainoana vastaehdokkaana oli kansanhuoltoministeri, vuorineuvos Väinö Kotilainen.
Koiranheinä
Levinneisyys
Koiranheinää kasvaa Euroopassa Keski-Suomea myöten sekä viljeltynä Pohjois-Amerikassa. Se on heinäallergisille ongelma heinäkuussa.
Kari Kitunen
Kitunen valmistui 1971 oikeustieteen kandidaatiksi Helsingin yliopistosta. Hän sai varatuomarin arvon 1974.
Nelilehtivesikuusi
Ulkonäkö ja koko
Nelilehtivesikuusi muistuttaa isovesirikkoa (Elatine alsinastrum), mutta sen versorakenne on erilainen. Vesikuuset sekoitetaan joskus myös nuoriin kortteisiin. Esimerkiksi suokorte (Equisetum palustre) on varsin samannäköinen.
Elinympäristö
Nelilehtivesikuusi kasvaa ainoastaan niukasti suolaisessa murtovedessä. Se kasvaa pehmeäpohjaisissa ruovikon ja saraikon aukkopaikoissa sekä laidunnettujen rantaniittyjen lampareissa. Suomessa nelilehtivesikuusta tavataan tyypillisesti siellä, missä muodostuu uutta rantaviivaa maankohoamisen seurauksena. Lajin taantumisen syitä ei tarkkaan tiedetä. Niitä ovat ainakin Itämeren rehevöitymisestä johtuva rantojen umpeenkasvu, rantalaidunnuksen päättyminen sekä rakentaminen. Yksi syy taantumiseen voi olla myös lajin risteytyminen lamparevesikuusen (H. vulgaris) kanssa. Monilla nelilehtivesikuusen entisillä kasvupaikoilla tavataan nykyään ainoastaan lamparevesikuusta sekä lajien risteymää rannikkovesikuusta (H. × lanceolata)
Harry Langdon
thumb|Harry Langdon (keskellä) Harry L. Langdon (15. kesäkuuta 1884 Council Bluffs, Iowa — 22. joulukuuta 1944 Los Angeles ) oli yhdysvaltalainen elokuvantekijä ja näyttelijä. Hänen vanhempansa olivat taidemaalarit William Worley Langdon ja Lavinia Langdon Iowasta, Keskilännestä. Hän varttui Omahassa ja jakoi lehtiä hankkiakseen taskurahaa. Myöhemmin hän osallistui näytelmäkiertueille ja osoitti monipuolisuutensa harrastamalla myös klovni- ja akrobatia- temppuja ynnä muita sirkustaitoja.
Tšuktšit
Esihistoria
Tšukotkaa on asutettu todennäköisesti jo 7 000 vuotta. Korjakkien ja tšuktšien esi-isät tulivat alueelle vähintään 3 000 vuotta sitten. Heitä ennen aluetta asuttivat eskimot. Waldemar Jochelsonin teorian mukaan tšuktšit ovat sitä väestöä, josta osa muutti Amerikan puolelle ja kehittyi myöhemmin intiaaneiksi. Tämän teorian mukaan yhteys Amerikkaan katkesi, koska eskimot muuttivat alueen rannikoille vasta heidän jälkeensä. Tätä ei enää pidetä todennäköisenä, vaikka tšuktšit todennäköisesti sulauttivatkin osan intiaanien esi-isistä itseensä. Tšuktšit ottivat heistä monia kulttuurillisia vaikutteita, mikä selittää myös intiaanien ja tšuktšien kulttuurien yhtäläisyyksiä, vaikka kulttuurinvaihtoa Amerikan ja Tšukotkan välillä ei juuri tapahtunutkaan.
Humat al-hima
Humat al-hima on vuodesta 1987 Tunisian kansallislaulu. Laulun on kirjoittanut egyptiläinen Mustafa Sadik el-Rafii ja otettiin virallisesti kansallislauluksi 7. marraskuuta 1987.
Twink
Twink aloitti musiikkiuransa paikallisessa The Fairies -yhtyeessä. Vuonna 1965 hän muutti Lontooseen ja liittyi rumpaliksi Tomorrow-nimiseen yhtyeeseen, jossa kitaristina toimi myöhemmin Yes-yhtyeessä soittanut Steve Howe. Psykedeelistä rockia soittanut Tomorrow oli suosittu yhtye underground-piireissä. Vuonna 1968 Twinkistä tuli The Pretty Things -yhtyeen rumpali ja hän soittaa levyllä S.F. Sorrow, jota pidetään ensimmäisenä ns. ”rock-oopperana”.
Vatslav Nižinski
Suku ja koulutus
Hänen nuorempi sisarensa oli tanssija, tanssinopettaja ja koreografi Bronislava Nižinska. Vanhempi veli Stanislas (1886 -1918) oli myös koulutettu kotona tanssijaksi, hän kärsi lapsuuden tapaturmaisesta aivovammasta ja väkivaltaisten raivokohtaustensa vuoksi suljettiin jo vuonna 1902 loppuelämäkseen hoitolaitokseen. Vatslavin äiti kärsi elämänsä aikana masennuksesta.
Balettiura
Hän esiintyi Julia Sedovan, Lydia Kjaštin ja Tamara Karsavinan kanssa. Mathilde Krzesinska työskenteli hänen kanssaan La Fille Mal Gardéessa (Huonosti vartioitu tyttö), jossa hän onnistui hänelle epätyypillisessä roolissa, joka sisälsi huumoria ja flirttailua. Näyttämösuunnittelija Aleksandr Benois sai vuonna 1907 tuontantoon omaan tekstiinsä ja ideaansa pohjautuvan Le Pavillon d'Armide baletin, johon Mihail Fokin teki koreografian Nikolai Tšerepninin musiikkiin. Nižinskillä ​​oli pieni rooli, mutta se antoi hänelle mahdollisuuden esitellä teknisiä kykyjään hypyillä ja pirueteilla.
Nižinski toimi coryphée-tanssijana Mariinski-teatterin baletissa eli esitti päärooleja jo 18-vuotiaana vuonna 1907, muun muassa baletissa La Fleurette Rouge (säv. Thomas de Hartmann). Nižinskin urasta tärkeän osan muodostaa hänen työskentelynsä Sergei Djagilevin perustamassa Ballets russes -ryhmässä vuodesta 1909 alkaen. Aikakautensa tunnetuimpiin kuulunut kiertävä balettiseurue esiintyi pääasiassa Euroopassa, mutta teki kiertueita myös Amerikkaan. Mariinski-teatteri erotti Vatslavi Nižinskin vuonna 1911, koska tämän poikkeuksellisissa ja epäsopiviksi katsotuissa tuotannoissa saavutettu menestys Pariisissa nousi balettimaailman otsikoihin. Toinen syy on ollut kuulemma se, että Vatslav Nižinski tanssi Gisellen miespääroolin Aleksandr Benois' n suunnittelemassa puvussa pelkissä trikoissa, ilman lyhyitä housuja keisarinna Aleksandra Fjodorovnan läsnäollessa, kuten oli tehnyt Pariisissa. Nižinski ei suostunut pyytämään anteeksi. Pietarissa pelkissä trikoissa tanssiminen ei ollut sopivaa. vasen|pienoiskuva|188x188px|Nijinsky, [[Auguste Rodin 1912]] pienoiskuva|224x224px|Vatslav Nižinski, baletti [[Le Spectre de la Rose, 1911, Ballets russes Pariisi]] Nižinski aloitti ryhmässä tanssijana ja tuli tunnetuksi ilmaisuvoimaisesta eläytymiskyvystään ja lennokkaista hypyistään. Hänen kuuluisia roolejaan olivat muun muassa baletit Ruusu-unelma ja Petruška (1911, koreografia Mihail Fokin). Koreografina hän uudisti liikeilmaisua radikaalisti, ja monet teokset aiheuttivatkin suurta kohua. Hänen koreografioitaan ovat Faunin iltapäivä (säv. Claude Debussy) vuodelta 1912 ja Jeux vuodelta 1913 (säv. Claude Debussy) sekä Kevätuhri vuodelta 1913 Igor Stravinskyn musiikkiin. Näissä koreografioissa hän sai apua sisareltaan Bronislava Nižinskalta. thumb|200x200px|Vatslav Nižinskin hauta [[Cimetière de Montmartressa. Nižinski on kuvattu Petruška-nuken asussa.|vasen]] pienoiskuva|190x190px|Vatslav Nižinski ja tytär Kyra [[Ballets russes|Ballets russes' in Amerikan kiertueella 1916]]
Hans-Dieter Flick
Ura
Neljän Bammental-kauden jälkeen Flickin valmennusura jatkui TSG 1899 Hoffenheimin päävalmentajana. Debyyttikaudellaan Flick johdatti Hoffenheimin Oberliga Baden-Württembergin voittoon ja joukkue nousi Regionalligaan. Hän sai potkut seurasta marraskuussa 2005.
Äyräpää
Kylät
Lukuvuonna 1937–1938 kunta oli jaettu 9 koulupiiriin.
Liikenne
Äyräpään halki lännestä kaakkoon kulki Viipuri–Valkjärvi-rata, jonka varrella olivat Kaukilan, Kyläpaakkolan, Äyräpään ja Pölläkkälän rautatieasemat.
Pannukakko
Pannukakko on Pirkanmaalla Nokialla sijaitseva pieni järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.
Irbid
Alue on ollut asuttuna pronssikaudelta asti. Ennen islamin leviämistä alueelle kaupunki tunnettiin nimellä Arabella. Alueella on hyvin hedelmällinen maaperä, ja ennen islamia se tunnettiin viineistään. Hellenistisellä kaudella se oli merkittävä kauppapaikka. Islamin aikana kaupungin merkittävimmiksi tuotteiksi ovat nousseet oliiviöljy ja vehnä.
Jane Barnell
Aikuistuttuaan Barnell työskenteli isoäitinsä maatilalla, missä hän tapasi sirkuksen voimamiehen, joka kutsui hänet John Robinsonin sirkukseen. Hän käytti lukuisia taiteilijanimiä, mutta päätyi lopulta käyttämään pysyvästi nimeä Lady Olga Roderick. Noihin aikoihin hänen partansa oli 13 tuuman mittainen. Myöhemmin hän esiintyi lukuisissa erilaisissa sirkuksissa sekä Tod Browningin sirkuselokuvassa Freaks – kummajaiset vuodelta 1932.
Vytautas Bacevičius
Vytautas Bacevičius (9. syyskuuta 1905 – 15. tammikuuta 1970) oli liettualainen säveltäjä ja pianisti.
Bacevičius syntyi Łódźissa muusikkosukuun. Hänen sisarensa oli kuuluisa puolalainen säveltäjä ja viulisti Grażyna Bacewicz. Bacevičius sai varhaisimman musiikinopetuksen omalta isältään. Hän valmistui Łódźin konservatoriosta vuonna 1926 ja opiskeli sen jälkeen Kaunasin yliopistossa.
ADB
Lyhenne ADB voi tarkoittaa seuraavia:
Mizuki Fukumura
2006–2010
2008 Fukumura osallistui Hello! Projectin harjoittelijaryhmän koe-esiintymisiin. Hän läpäisi koe-esiintymiset, ja 22. kesäkuuta hänestä tuli virallisesti osa harjoittelijaryhmää. Fukumuran kauan olleena haaveena oli tulla Morning Musumen jäseneksi.
2014–nykyhetki
Fukumuran kolmas kuvakirja julkaistiin 5. joulukuuta 2015.
The Eyes of the Overworld
Muuta
Fantasiakirjailija Michael Shea kirjoitti Vancen Eyes of the Overworld -kirjalle virallisen jatko-osan nimeltä A Quest for Simbilis vuonna 1974. Tästä teoksesta ei ole Vancen omien jatko-osien ilmestymisen jälkeen otettu uusia painoksia.
Macintosh Performa
Ohjelmiston palautustoiminto
Apple säästi Performien toimituskuluissa jättämällä käyttöjärjestelmä- ja ohjelmistolevykkeitä toimittamatta. Ohjelmistot asennettiin sen sijaan valmiiksi koneen kovalevylle. Performien mukana toimitettiin levyke, jossa oli ohjelmiston palautustoiminto. Ohjelma palautti käyttöön kovalevylle tallennetun varmuuskopion käyttöjärjestelmästä ja muusta ohjelmistosta. Myöhemmin sama toteutettiin palautus-CD-ROMin avulla.
Vuoksenranta
Historia
Erimielisyydet Vuoksenrannan tulevan kirkon sijoituspaikasta johtivat vuonna 1921 Vuoksenlaakson metodistiseurakunnan perustamiseen. Metodistien puinen kirkko nousi 1922 Kaskiselän Noinmäelle, kunnan eteläosaan, palvelemaan noin kahdeksaasataa uskovaista Vuoksenrannasta ja lähiseudulta. Keskelle kuntaa Kankaalaan sijoitettu Vuoksenrannan luterilainen kirkko, jonka piirustukset oli laatinut arkkitehti Väinö Keinänen 1921, vihittiin käyttöön vuonna 1935. Valkoiseksi rapattu tiilirakennus palveli neuvostoaikana mm. kulttuuritalona, elokuvateatterina, läheisen kolhoosin traktorikorjaamona sekä navettana. Neuvostoliiton romahtamisen jälkeen suomalaiset ovat kunnostaneet huonoon kuntoon päässyttä kirkkoa, ja siellä on pidetty jälleen myös jumalanpalveluksia.
Maasto ja luonto
Harjanteen korkein kohta Paalilammen itärannalla on 55 metriä merenpinnasta. Muita korkeita paikkoja ovat Taljalan kylän kaakkoispuolella Leposiinmäki, Korpilahden kylässä Paapanlammin rannalla oleva Niemenmäki ja Kaskiselän lounaispuolella Novanmäki. Niiden korkeus on 40–50 metriä merenpinnasta.
Vuoksenranta on todellinen turvesoiden maa, jonka alavat suot levittäytyvät laajalti paikkakunnan itäosassa. Tasaisuutta rikkovat harvat moreenimäet. Soista mainittakoon Hirvisuo, Suurisuo ja Hämeensuo, jotka alanteiden välityksellä liittyvät toisiinsa. Kunnan länsiosassa on vain Poronsuo. Itäosan suoalueet ovat pitäjän alavimpia seutuja, jotka kohoavat vain noin 21-24 metriä merenpinnan yläpuolelle.
Vuoksen laskun seurauksena sen rannoille syntyi laajoja vesijättömaita
Ink
Kappaleet
2. Subterrania (3:52)
Just My Luck
Juoni
Ashleyn peityttyä mutaan ja hänen ollessaan rahaton ostamaan ruokaa, Jake tuntee myötätuntoa tyttöä kohtaan. Jake antaa Ashleylle vanhan työnsä. Jonkin ajan kuluttua Ashley tajuaa Jaken olleen juhlissa ja saa onnensa takaisin suutelemalla tätä uudestaan. Myöhemmin Jaken isännöimässä konsertissa asiat menevät pieleen, mikä johtuu Jaken takaisin saamasta huonosta onnesta. Ashley säälii Jakea ja suutelee tätä uudestaan. Ashleyllä on tunteita Jakea kohtaan, mutta ajattelee ettei suhde voisi toimia, koska heidän täytyisi suudella. Hän aikoo lähteä tapaamaan vanhempiaan joksikin aikaa.
Jake saapuu Grand Centralin asemalle saatuaan selville suudelmien ”siirtävän” onnea. Hän suostuttelee Ashleyn jäämään ja sanoo, että tämän kanssa oleminen on paljon arvokkaampaa kuin jatkuva onnekkuus. Lopulta he molemmat pussaavat Jaken nuorta serkkua (jolla on myös huonoa onnea) vastakkaisille poskille yhtä aikaa, siirtäen onnen tälle. Ashleylle ja Jakelle jää molemmille sekä hyvää että huonoa onnea.
HMS Brave (J305)
Palvelus
Helmikuun alun alus osallistui laivueensa mukana raivaamiseen ja saattueiden suojaamiseen, kunnes se 21. helmikuuta lähti Waterwitchin kanssa Napoliin liittyäkseen 12. miinanraivaajalaivueeseen. Alus raivasi laivueen mukana Italian länsirannikon miinoitteita, kunnes HMS Spanker vapautti aluksen 5. huhtikuuta laivueesta. Brave aloitti paluumatkan Maltalle, jossa alus aloitti Pantellarian alueen raivaukset mahdollistaakseen myöhemmin toteutettavan maihinnousun.
Toukokuussa alus liittyi laivueeseensa aloittaen raivaamisen Bonifacionsalmessa Sardinian pohjoisosassa. Laivue tukeutui tehtävän aikana Maddalenaan. Brave lähti 29. toukokuuta 12. miinanraivaajalaivueeseen raivaamaan Civitavecchian edustaa, jotta satama saataisiin käyttöön. Alus lähti 13. kesäkuuta paluumatkalle liittyne laivueeseensa 16. kesäkuuta. Laivue raivasi Elban saaren ympäristöä mahdollistaakseen maihinnousun (operaatio Brassard). Laivue raivasi 40 miinaa alueelta. Operaatiosta vapauduttuaan alus lähti laivueen mukana jatkamaan Italian länsirannikon raivaamista.
Tunturikoisa
Tunturikoisa eli arnikkikoisa (Catastia kistrandella) on koisaperhosiin (Pyralidae) kuuluva arktinen pikkuperhonen. Lajin on kuvannut tieteelle norjalainen Magne Opheim vuonna 1963, Ruijasta 1800-luvun lopulla löydetyn yksilön mukaan.
Levinneisyys
Euroopassa lajia on löydetty vain Suomesta, Ruotsista ja Norjasta, mutta kustakin pohjoismaasta on vain muutamia havaintoja. Lajia kuitenkin esiintyy myös Kolymajoen alueella Koillis-Siperiassa, jossa se on paikoin jopa runsas.
Morgan
Morgan voi tarkoittaa seuraavia henkilöitä ja asioita:
Erkki Aho (kapellimestari)
Erkki Vilhelm Aho (10. joulukuuta 1918 Lapinjärvi – 19. elokuuta 2002) oli suomalainen trumpetisti ja kapellimestari, joka vaikutti muun muassa 1938 perustetussa Rytmi-orkesterissa. Välirauhan aikana Aholla oli Helsingissä orkesteri, joka soitti ravintola Riossa (myöhemmin Veljeshovissa) Heimolan talossa Hallituskadulla. Yhtyeen pianisti ja sovittaja oli Toivo Kärki. Myös Pauli Granfelt oli mukana yhtyeessä. . Ahon orkesteri oli suomalaisia huippuorkestereita. Se oli suurimmillaan jatkosodan aikana, jolloin se kasvoi 14-miehiseksi. Keväällä 1944 orkesteri levytti Rytmi-merkille Kärjen Syvärin rintamalla sovittamia amerikkalaisia evergreenejä, laulusolistina Olavi Virta tai Harmony Sistersin Raija Valtonen. Heti sodan jälkeen, päästyään siviiliin, Kärki liittyi taas Ahon orkesteriin pianistina ja sovittajana. Mukana oli useita muitakin aikansa huippumuusikoita kuten trumpetistit Pauli Granfelt ja Ossi Runne, pasunisti Martti Ounamo, saksofonistit Eero Väre ja Onni Hovi (Seppo Hovin isä), basisti Mauno Maunola ja rumpali Ossi Aalto. Kärki viipyi orkesterissa vuoden verran, ja vuoden 1945 lopussa orkesteri siirtyi Ossi Aallon johdettavaksi.
Danie Malan
Danie Malan (s. 1949 Salomonsvlei, Etelä-Afrikka) on eteläafrikkalainen keskimatkojen juoksija. Malanin aktiivivuodet olivat 1967–1975.
Vuoksela
Seurakunnan ja kunnan perustaminen
Vuokselan seurakunnan perustamispäätös annettiin vuonna 1912 ja se aloitti toimintansa vuonna 1914, jolloin siihen liitettiin Uudenkylän ja Päiväkiven kylät Valkjärveltä, Kuninkaanristin, Noisniemen ja Räihärannan kylät Sakkolasta ja Vuosalmen kylä Muolaasta. Näistä kylistä Uudellakylällä, Päiväkivellä, Vuosalmella ja osalla Noisniemeä ei ollut maayhteyttä aiempiin seurakuntiinsa.
VAN-väylä
Vehicle Area Network (VAN) on PSA Peugeot Citroën ja Renault'n käyttämä ja kehittämä ajoneuvoväylä.
Suomen urheilu 2009
Vuoden urheilija
Vuoden naisurheilijaksi valittiin maastohiihtäjä Aino-Kaisa Saarinen ja vuoden valmentajaksi norjalainen maastohiihtovalmentaja Magnar Dalen.
Danie Malan
Myöhemmällä iällä 1990-luvulla Malan on osallistunut ikäluokkansa triathlon-kisoihin.
Suomen presidentinvaali 1950
Historioitsija Jukka Tarkan mukaan presidentinvaalin tulos oli kolmella tavalla merkittävä: suomalaiset eivät taipuneet Moskovan painostuksen edessä, Paasikivi jatkoi presidenttinä ja Urho Kekkoselle vaali oli kenraaliharjoitus tosikoitosta eli seuraavaa presidentinvaalia varten.
Tertiäärikausi
Termin historiallinen käyttö
Termiä tertiääri käytti ensimmäisenä Giovanni Arduino 1700-luvun puolivälissä. Hän jakoi geologisen ajan primääri-, sekundääri- ja tertiäärikauteen Pohjois-Italiassa tekemiensä havaintojen perusteella. Myöhemmin kausijärjestelmää täydennettiin erottamalla tertiäärikaudesta vielä kvartäärikausi. Geologian historian alkuvaiheessa näiden kausien katsottiin vastaavan tiettyjä vaiheita Raamatun historiassa; tertiäärikautisten kivilajien oletettiin syntyneen vedenpaisumuksessa.
Sukupuolentutkimus
Historia
Naistutkimus tuli yliopistoihin ensin Yhdysvalloissa 1960-luvun lopussa ja 1970-luvun alussa. Naiskeskeiselle lähestymistavalle luonteenomaista tutkimusta oli tehty jo tätä ennen osana naisliikkeen omaa toimintaa. Työt jäivät akateemisesti huomiotta tai torjuttiin, kunnes ne löydettiin yliopistollisen nais- ja sukupuolentutkimuksen piirissä 1970-luvulla. Naistutkimus on sittemmin levinnyt Yhdysvalloista kaikkien maanosien yliopistoihin. Nykyisin nais- tai sukupuolentutkimusta harjoittavia yliopistoja ja tutkimuskeskuksia on maailmalla yli 900.
Metodologia
Sukupuolentutkimuksessa on perinteisesti suosittu erilaisia laadullisen tutkimuksen menetelmiä. Tutkijat ovat pohtineet tieteellisinä tosiasioina esitettyjen väitteiden poliittista vaikutusvaltaa. Kuitenkin tilastollisin menetelmin tehdyt kyselyt, asennetutkimukset ja tilastot ovat olleet tärkeitä seksismin ja epäoikeudenmukaisuuden osoittamisessa.
Matterhorn
Matterhorn on vuorenhuippu Etelä-Sveitsissä, Italian rajalla, Valais’n Alpeilla, Monte Rosasta länteen. Sen korkeus on 4 478 metriä. Vuorta lähimmät kylät ovat Sveitsin puolella Zermatt ja Italian puolella Breuil-Cervinia.
Viipurin piiri
Viipurin piiri tarkoittaa seuraavia hallintoalueita:
Tukehtuminen
Vierasesineeseen tukehtuminen
Esimerkiksi Suomessa kuoli tapaturmaisesti ruokaan tukehtumalla vuonna 2013 58 ja 2014 44 henkilöä. Tukkeen pois yskäisyn yrittämisen ja erilaisen täräyttämisen jälkeen annettavia ensiaputoimenpiteitä ovat heimlichin ote ja hätätrakeostomia. Näistä heimlichin ote ja hätätrakeostomia ovat viimeisiä toimenpiteitä, jos muu ei auta. Heimlichin otteella saatetaan aiheutta vaurioita ja trakeostomia jo itsessään on ainetta rikkova lääketieteellinen toimenpide.
Incheon
Incheonista tehtiin metropolikaupunki vuonna 1995. Se on Incheonin sataman ja kansainvälisen lentoaseman vuoksi tärkeä liikenteen solmukohta. Kaupungin kehittämisessä tärkeän osan on saanut Incheonin vapaa talousalue (IFEZ eli ”Incheon Free Economic Zone”), joka perustettiin vuonna 2003 ja johon kuuluvat sataman ja lentoaseman lisäksi Songdon uusi kansainvälinen business- ja tietotekniikkakaupunki, Yeongjeongin logistiikka- ja matkailualue sekä Cheongnan kaupunginosa. Kaupunki sijaitsee vain muutaman kymmenen kilometrin päässä Soulista, ja Incheonin metro onkin yhteydessä Soulin metroon. Incheoniin kuuluu kaupungin ydinalueen lisäksi lukuisia saaria, joista osa sijaitsee aivan Pohjois-Korean rannikolla; suurin niistä on Ganghwa kaupungin luoteispuolella.
Olli Tiainen (keilaaja)
Olli Tiainen (s. 30. marraskuuta 1956) on suomalainen keilaaja.
Frunzen piiri
thumb|230px|Frunzen piiri thumb|230px|Eteläinen lämpövoimala (Južnaja TETš) Frunzen piiri on hallintopiiri Pietarissa. Se sijaitsee kaupungin ydinkeskustan kaakkoispuolella. Piirin asukasluku oli 405 274 vuonna 2004. Asukkaista oli miehiä 178 658 ja naisia 226 616.
Benavente
Benavente on kunta Portugalissa, jonka pinta-ala on 521,4 neliökilometriä. Asukkaita on noin 29 000. Kunta sijaitsee Alentejon alueella, Lezíria do Tejossa, Santarémin piirissä ja kunnan vapaapäivä on helatorstaina. Kunnan pormestarina toimii Carlos Coutinho ja kunnalla on neljä freguesiaa.
Vihdin yhteiskoulun lukio
Historiaa
Vihdin Yhteiskoulun lukio perustettiin vuonna 1959. Alun perin se toimi yhteiskouluna. Vuonna 1976 Vihdin lukiosta tuli kunnallinen oppikoulu. Vuonna 1991 nimeksi vaihtui Vihdin yhteiskoulun lukio, ja neljä vuotta myöhemmin koulu siirtyi luokattomaksi lukioksi. Viimeisin muutos oli siirtyminen nykyisiin tiloihin. Koulu yhdistyi vuoden 2007 aikana Vihdin toiseen lukioon, Nummelan lukioon. Uuden lukion nimeksi tuli Vihdin lukio.
Merisulat
Merisulat (Pennatulacea) on korallieläinten (Anthozoa) luokkaan kuuluva lahko polttiaiseläinten pääjaksossa. Merisulat koostuvat monista eri polyypeista, jotka yhdessä muodostavat runkokunnan. Runkokunnat ovat useimmiten noin 40 cm:n mittaisia, mutta joskus 1,5-metrisiä. Subselliflorae-alalahkon merisulat muistuttavat muodoltaan linnun sulkia.
Merisulan tyviosa on muodostunut yhdestä tukevasta mukulamaisesta polyypista, joka kiinnittyy hiekkaan tai pohjamutaan. Runkokunnan yläosa muodostuu useista samanlaisista, ravinnonottoon erikoistuneista polyypeista, jotka lonkeroillaan pyydystävät planktonia.
Gassin
Kunta on valittu kauneimpien ranskalaiskylien Les Plus Beaux Villages de France -järjestön jäseneksi.
Abigail ja Brittany Hensel
Kun kaksoset syntyivät, vanhemmat päättivät olla erottamatta heitä toisistaan, sillä toimenpiteeseen olisi sisältynyt riskejä ja molemmat olisivat todennäköisesti joutuneet viettämään loppuelämänsä pyörätuolissa. Vanhemmat eivät kadu päätöstä, eivätkä kaksoset itsekään halua irrottautua toisistaan.
Le Pétomane
thumb|Joseph Pujol thumb|Le Pétomane du Moulin Rouge (1900) Le Pétomane, oikealta nimeltään Joseph Pujol, (1. kesäkuuta 1857 Marseille – 1945) oli ranskalainen flatulisti eli pierutaiteilija, jonka esityksiin kuului olennaisena osana piereskely. Hän oli omana aikanaan varsin tunnettu ja ihailtu sen vuoksi, että hän kykeni varsin taitavasti hallitsemaan vatsanpohjansa lihaksia ja näin tuottamaan erilaisia ääniä.
Pujol esiintyy myös Jari Tervon satiiriromaanissa Koljatti (2009), jossa fiktiivinen pääministeri Lahnanen suututtaa Ranskan presidenttiä väittämällä Pujolia ranskalaiseksi kulttuurivaikuttajaksi.
P. T. Barnum
Barnum kuoli 7. huhtikuuta 1891. Vuonna 1907 hänen sirkuksensa myytiin Ringlingin veljeksille 400 000 dollarin hintaan. Barnum & Baileyn ja Ringlingin sirkukset toimivat aluksi erillisinä samasta omistajasta huolimatta, kunnes ne yhdistettiin vuonna 1919. Yhdistynyt sirkus toimi nimellä Ringling Bros. and Barnum & Bailey Circus toukokuuhun 2017 saakka. pienoiskuva|Museo, jossa Barnum järjesti kummajaisnäytöksiään. Kuva vuodelta 1858.|alt= Barnumin sirkus- ja kummajaisnäytöksistä tehtiin vuonna 2017 elokuva nimeltään The Greatest Showman.
Anneksi
Anneksi (, yhteenliittymä < ad-ne'ctere) on lisä tai lisäke. Se voi tarkoittaa esimerkiksi sivurakennusta, tytärseurakuntaa tai lisäosastoa eli sellaista, joka on yhdistetty johonkin tai kuuluu toiseen suurempaan kokonaisuuteen.
Adobe PageMaker
Historia
Ohjelmisto julkaistiin heinäkuussa 1985 ja yhdessä Macintoshin graafisen käyttöjärjestelmän ja LaserWriterin kanssa julkaisuohjelmistojen käyttö muuttui WYSIWYG-tyyppiseksi. Julkaisualustaksi profiloitumisella oli merkittävä vaikutus Applen menestykseen työasemamarkkinoilla.
Parken
Historia
Parkenin paikalla sijaitsi aiemmin vuonna 1911 rakennettu jalkapallostadion Idrætsparken, jonka purkaminen aloitettiin marraskuussa 1990.
Lakshman Kadirgamar
Kristitty Kadirgamar valittiin kansan vapautuspuolueen (United People's Freedom Alliance) kansanedustajaksi 1994. Vaikka hän oli etniseltä taustaltaan tamili, hän tuki hallituksen linjaa olla neuvottelematta Tamilitiikerit-sissijärjestön kanssa.
Arkkienkeli
Juutalaisuus
Juutalaisuudessa uskotaan arkkienkelien olevan Mikael, Gabriel, Rafael, Sariel, Raguel ja Remiel.
Okkultismi
pienoiskuva|Arkkienkelit Mikael, Gabriel, Rafael ja Uriel. Mosaiikki Four Archangels. Pyhän Johanneksen kirkko, Warminster, Wiltshire, Englanti. Länsimaisessa okkulttisessa perinteessä on katsottu olevan neljä arkkienkeliä jotka ovat erityisesti tekemisissä Maan ja ihmisten kanssa. Näitä vastaavat tietyt elementit:
L'Étrange Défaite
Tiedustelun toimimattomuus
Useimmiten armeija nuukahtaa kun se ei tiedä missä vihollinen on. Marc Bloch soimaa täten erityisesti tiedustelupalvelujen riittämättömyyttä Ranskan armeijassa. Se on Blochin mielestä seurausta armeijan huonosta organisoinnista. Hän oli vastuussa kapteenina yksikköjen polttoainehuollosta ja hän sai tässä tehtävässä vastaanottaa vain puutteellisia informaatiolehdyköitä, joissa oleellinen oli luokiteltu niin salaiseksi, että se oli tarkoitettu vain kaikkein korkeimmalla hierarkian tasolle. Kokonaisuudessaan tiedon kulkemisen väylä oli liian monipolvinen ja pitkä ja se oli useimmiten jo muuttunut käyttökelvottomaksi kun se saapui henkilölle, jonka olisi pitänyt toimia ohjeiden mukaisesti.
Liittolaiset
Britit olivat palkkasotilaita ja heidän käyttäytymisensä oli onnetonta. He olivat "ryösteleviä" ja "irstaita" sotilaita. Tämä vahvisti vain maaseutuväestön ennakkoasenteita, he inhosivat sotilaita ja heidän anglofobinen mielensä täyttyi historiallisilla yhteyksillä. Tämä tunneilmasto vain voimistui kun kävi ilmi, että britit olivat paenneet ensimmäisinä ja käyttivät kyynärpäitään evakuoinnin aikana ja että he olivat räjäyttäneet sillat turvatakseen pakomatkansa välittämättä ranskalaisista joukoista jotka olivat jääneet siltojen taakse.
Useita kertoa, kuten peräytymisessä Arrasin kaupunkiin britit eivät antaneet lupaamansa apua, koska he kokivat ranskalaisten armeijan strategisesti heikoksi. Nopean peräytymisvaiheen aikana armeijoilla ei ollut enää minkäänlaista yhteistä johtoa tai esikuntaa. Britanniassa kuitenkin antautumisen jälkeen kansa otti Ranskasta tulleet pakolaiset hyvin vastaan, mutta viranomaisten asenne oli enemmän kuin viileä.
Syyrian armenialaiset
Syyrian armenialaiset ovat Syyriassa asuvia armenialaisia. Suurin osa heistä polveutuu armenialaisista, jotka pakkosiirrettiin alueelle Armenialaisten kansanmurhan aikana Osmanien valtakunnassa vuonna 1915. Ennen Syyrian sisällissotaa Syyriassa oli arviolta 100 000 ja sittemmin monet heistä ovat päätyneet pakolaisiksi.
Historia
Sisällissodan puhjettua armenialaisia alkoi muuttaa pakolaisiksi vuodesta 2012 lähtien. Tuona vuonna yhteensä noin 6 500 armenialaista pakeni maasta, ja seuraavana vuonna luku kasvoi 11 000:een. Pakolaisten suosima kohdemaa on Armenia, jossa oli vuonna 2015 arviolta noin 15 000 syyrialaista turvapaikanhakijaa, ja suurin osa heistä oli Syyrian armenialaisia. Osa Syyriasta tulleista armenialaisista on asettunut kiistellylle Vuoristo-Karabahin alueelle. Sisällissodan aikana armenialaiset ovat tukeneet enimmäkseen Syyrian presidentti Bashar al-Assadin hallintoa. Armenialaisten historiallisena vihollisenaan pitämä Turkki kannattaa puolestaan Assadin hallinnon kaatamista. Syyrian armenialaiset ovat syyttäneet Turkkia esimerkiksi jihadistien päästämisestä maan Syyrian vastaisen rajan yli pääasiassa armenialaiseen Kessabin kaupunkiin vuonna 2013. Sisällissodan aikana armenialaiset ovat joutuneet sieppausten, kiristysten ja murhien uhreiksi. Aleppossa asuu vielä noin 40 000 armenialaista, ja suurin osa heistä hallituksen hallitsemissa osissa kaupunkia.
Muuruvesi
Muuruveden naapurikunnat olivat Juankoski, Kaavi, Nilsiä, Riistavesi, Siilinjärvi, Säyneinen ja Tuusniemi.
Kyliä
Akonvesi, Hakkarala, Lohilahti, Murtolahti, Muuruvesi, Niinimäki, Pelonniemi, Pieksä, Rissala, Ryönä, Sydänmaa, Vehkasaari, Vuotjärvi, Västinniemi.
Vuoden 1960 ja 1970 taajamarajauksissa Muuruvedellä oli yksi taajama: kirkonkylä, jossa oli 452 asukasta vuonna 1960 ja 325 asukasta vuonna 1970.
Kolonnataktiikka
Kolonnataktiikka oli jalkaväen taktiikka, jossa vihollisen ryhmitys murrettiin painopistesuunnassa keskittämällä joukot ohuen linjan sijaan syvään kolonnaan, jossa pataljoonat olivat peräkkäin.
Aisa
Aisan muodon mukaan käytetään voimistelussa nojapuiden pitkittäisistä tangoista nimitystä aisat.
Paul Ailus
Paul Andersson muutti Helsinkiin kaksivuotiaana ja muutti 1930-luvun lopulla nimensä Ailukseksi. Muusikkona Ailuksen pääsoitin oli harmonikka, mutta hän soitti myös viulua. Ailuksella ei ollut omaa yhtyettä, mutta hän soitti ajoittain Dallapéssä. Ailuksella oli yhdessä Yrjö Saarnion kanssa Soitintarvike Oy -niminen yritys, joka valmisti ja markkinoi kanteleen-, viulun- ja kitarankieliä. Saarnio jätti yrityksen 1950-luvulla, jonka jälkeen Ailus jatkoi sitä vaimonsa kanssa aina vuoteen 1983.
Tuuliranta
Ensimmäinen tuotantokausi
Ensimmäinen kausi kuvattiin syksyllä 2011 ja se julkaistiin MTV3 Katsomo -palvelussa Salattujen elämien joulutauon aikana maanantaisin ja torstaisin vuodenvaihteessa 2011–2012.
Kurt Baier
Baier tunnetaan erityisesti vuonna 1958 ilmestyneestä teoksestaan The Moral Point of View, jossa hän pyrki määrittelemään moraalinormien totuuden. Baierin mukaan normi on tosi, jos se on moraalisesti hyväksyttävissä. Hyväksyttävyydelle Baier esittää kolme ehtoa.
8. divisioona (jatkosota)
Perustaminen
Perustamisen jälkeen divisioonaan kuuluivat muun muassa seuraavat yksiköt:
Komentajat
Divisioonankomentajina olivat:
Stefano Domenicali
Stefano Domenicali (s. 11. toukokuuta 1965 Imola, Italia) on entinen Ferrarin Formula 1 -tallin tallipäällikkö. Hän ryhtyi tehtävään kaudella 2008, jolloin hän korvasi ranskalaisen Jean Todtin. Domenicalin tilalle tuli kesken kauden 2014 Marco Mattiacci.
Hortência Marcari
Seurajoukkueissa Hortência edusti valtaosan urastaan brasilialaista Associação Prudentinaa. Lisäksi hän pelasi seurakoripalloa muun muassa Perussa, Singaporessa, Malesiassa, Bulgariassa ja Etelä-Koreassa. Pelaajauransa jälkeen hänet valittiin Basketball Hall of Fameen vuonna 2005.
Skientismi
Skientismi eli tieteiskatsomus, joskus myös ”tiedeusko” tai ”tieteisuskovaisuus”, on näkökanta, jonka mukaan kaikki todellinen tieto on tieteellistä tietoa — että ei ole olemassa järkevää, objektiivisia tapaa tehdä tutkimusta, joka ei ole osa tiedettä. Skientismiin voi kuulua joko käsitys, jonka mukaan tiede pystyy ratkaisemaan kaikki ongelmat, tai käsitys, jonka mukaan tieteellä (ja erityisesti luonnontieteillä) on etusija elämän ja todellisuuden tulkitsemisessa ohi niin humanististen tieteiden kuin uskonnollisten, myyttisten tai hengellisten selitysten. Skientismillä voidaan tarkoittaa myös näkemystä, jonka mukaan luonnontieteillä on tieteessä etusija ohi muiden tieteenalojen, kuten yhteiskuntatieteiden.
Kritiikki
Skientismin kriitikoiden mukaan skientismi kohtaa kannattajien rationaalisista pyrkimyksistä huolimatta vakavan ongelman: se on joko itseensä viittava tai merkityksetön. Eräs ongelma on se, että väite, jonka mukaan skientismi pitää paikkansa, ei ole itsessään tieteellinen väite, koska sitä ei voida vahvistaa tieteellisin menetelmin. Itse asiassa jopa se väite, että tiede on järkevä tutkimuksen muoto (saati ainoa järkevä tutkimuksen muoto) on jotain, jotai ei voida tieteellisesti todistaa. Tieteellinen tutkimus itse perustuu useisiin filosofisiin olettamuksiin, kuten: on olemassa objektiivinen, tiedemiesten mielien ulkoinen maailma; tässä maailmassa on säännönmukaisuuksia, joita ihmisen äly saattaa paljastaa ja tarkasti kuvailla; ja niin edelleen. Koska tiede edellyttää näitä asioita, se ei voi yrittää perustella niitä puhumatta itseään solmuun. Ja jos se ei voi edes todeta, että se on luotettavaa tutkimusta, se voi tuskin todeta, että se on ainoa luotettava tieteen muoto. Molemmat tehtävät vaatisivat "pääsyä tieteen ulkopuolelle" kokonaan ja sen yli-tieteellisen näkökulman löytämistä, jonka mukaan tiede välittää tarkan kuvan todellisuudesta, ja skientismin tapauksessa, että vain tiede tekee niin.
Koronaariangioplastia
Koronaariangioplastia eli sepelvaltimoiden pallolaajennus (PTCA ) tai (PCI engl. percutaneous coronary intervention) eli angioplastia eli pallolaajennus on toimenpide, jonka tarkoitus on sepelvaltimosuonessa olevan tukkeuman avaaminen, jolloin verenvirtaus sepelvaltimossa paranee. Tukkeumat ovat usein plakki- ja/tai hyytymäkertymiä, jotka muodostuvat sepelvaltimoon ajan saatossa. Oireiden vakavuus riippuu tukkeutuneen suonen ja tukkeuman koosta. Oireet voivat kehittyä joko akuutisti tai ajan saatossa.
Ohitusleikkaukseen verrattuna pallolaajennus on potilaalle yleensä varsin kivuton, nopea ja vähemmän rasittava toimenpide.
Toimenpiteen suoritus
Toimenpiteen jälkeen on jonkin aikaa varottava, ettei valtimon pistokohta ala vuotaa verta. Alttiutta vuotoon lisää se, että potilaalla on jo sitä ennen aloitettu verenohennuslääkitys. Tavallisesti vuoto kuitenkin tyrehtyy melko hyvin, kun pistokohtaa painetaan voimakkaasti kyllin kauan.
Catalanin vakio
Catalanin vakio G määritellään matematiikassa
Classix Nouveaux
Historiaa
Yhtyeen suosion kasvaessa Classix Nouveaux, jonka imago oli dramaattinen ja muusikot vahvasti meikattuja, yhdistettiin uuteen uusromanttiseen musiikkisuuntaukseen yhdessä yhtyeiden kuten Japan ja Ultravox kanssa. Vuonna 1980 yhtye solmi levytyssopimuksen EMIn kanssa ja julkaisi ensimmäisen singlensä "Robots Dance".
Seuraavana vuonna ilmestyi kakkosalbumi La Verité, jonka single "Is It a Dream" nousi Britannian singlelistan Top20:een. Yhtye kiersi ympäri maailman muun muassa Intiassa. Vuonna 1983 julkaistiin Classix Nouveaux'n kolmas ja viimeiseksi jäänyt albumi Secret, jonka singlejä olivat "Never Never Comes" ja "Heart From the Start". Levyn tuotti yhdysvaltalainen Alex Sadkin. Classix Nouveaux oli myös ensimmäisiä nykyaikaisia kommunistisessa Puolassa esiintyneitä länsiyhtyeitä.
Shenmue
Varhaiset vaiheet
Suzuki ja Sega-AM2 alkoivat vuonna 1996 kehittää prototyypin pohjalta Virtua Fighter -pelisarjan maailmaan perustuvaa roolipeliä, jonka päähenkilö olisi pelisarjasta tuttu Akira. Pelin haluttiin olevan täysin kolmiulotteinen roolipeli, jossa olisi ääninäyteltyjä hahmoja, elokuvamainen lähestymistapa kohtauksiin ja mahdollisuus taistella useita vihollisia vastaan samaan aikaan. Suzuki suunnitteli peliin neljästä näytöksestä koostuvaa juonta, jonka teemoja olisivat ”suru”, ”taistelu”, ”eroaminen” ja ”uudelleen aloittaminen”. Tätä varten hän palkkasi tiimiin juonta työstämään elokuvaohjaajia, näytelmäkirjailijan ja käsikirjoittajia. Tällaista työskentelytapaa hän kutsui ”rajattomaksi kehittämiseksi” eli useamman tason käsikirjoittamiseksi, jossa käsikirjoitusta ei tehtäisi vain pelaamiseen keskittyen.
Vastaanotto
Shenmue julkaistiin Japanissa vuonna 1999 ja muualla maailmassa vuonna 2000. Useat kriitikot ja fanit pitävät sitä yhtenä Dreamcastin tärkeimmistä ja laadukkaimmista peleistä. Game Informer listasi sen Dreamcastin pelien Top 10:een. Se johtuu siitä, että Shenmuea pidetään yleisesti sekä taidonnäytteenä että mukaansatempaavana pelikokemuksena.
Itkuhälytin
Toimintaperiaatteet
Useimmat itkuhälyttimet ovat langattomia, ja yhteys vauvan ja hoitajan välillä on toteutettu radioaalloilla.
Keittiökoisa
Elinympäristö ja elintavat
Koisaa torjutaan suihkuttamalla pyretriiniä sen toukkien esiintymisalueille. Torjuntaan voi käyttää myös feromonipyydyksiä. Lajiin erikoistuneiden loispistiäisten (Bracon hebetor ja Trichogramma pretiosum) käytöstä biologisena torjuntakeinona on positiivisia kokemuksia.
Felix Bloch
Akateeminen koulutus
Assistenttuurien ja muiden akateemisten virkojen myötä Bloch työskenteli väittelynsä jälkeen teoreettisen fysiikan huippujen kanssa. Hän tutki kiinteän aineen teorioita Wolfgang Paulin, Heisenbergin, Niels Bohrin ja Enrico Fermin kanssa. Adolf Hitlerin valtaannousun myötä Bloch kuitenkin jätti Saksan 1933 ja siirtyi vuotta myöhemmin Stanfordin yliopistoon. Siellä hän ryhtyi kokeelliseen tutkimukseen neutronien parissa. Vuonna 1939 hän selvitti Berkeleyn syklotronilla yhdessä Luis Alvarezin kanssa neutronin magneettisen momentin yhden prosentin tarkkuudella. Vuonna 1940 Bloch meni naimisiin Saksasta paenneen Lore Mischin kanssa, fyysikko ja tohtori hänkin.
Blochin mukaan nimettyjä käsitteitä
Tiiviin aineen fysiikassa Felix Bloch on jäänyt historiaan muun muassa seuraavissa käsitteissä:
Mänttä-Vilppula
Vuonna 2007 Ylä-Pirkanmaalla käynnistettiin kunta- ja palvelurakenneselvitys Mäntän ja Virtain kaupunkien sekä Ruoveden ja Vilppulan kuntien kesken. Lopulta Ruovesi ja Virrat jäivät kuntaliitosvalmistelusta pois ja saatiin aikaan Mänttä-Vilppulan kaupunki, kun Mänttä ja Vilppula yhdistyivät 1.1.2009.
Maantiede
Kaupungissa on kaikkiaan 136 järveä, joista suurimmat ovat Keurusselkä-Ukonselkä, Ruovesi ja Tarjanne.
Hallinto
Mänttä-Vilppulan kaupunginjohtaja on toiminut Anne Heusala vuodesta 2021. Hänen edeltäjänsä oli Markus Auvinen, joka toimi kaupunginjohtajana vuosina 2018–2020.
Tunisia olympialaisissa
Tunisia osallistui olympialaisiin ensimmäisen kerran Rooman 1960 kesäolympialaisissa. Siitä lähtien se on osallistunut kaikkiin kesäolympialaisiin lukuun ottamatta Moskovan 1980 olympialaisia, joita se boikotoi. Ensimmäiset olympiamitalinsa maa sai Tokion 1964 kesäolympialaisissa ja ensimmäisen olympiavoittonsa neljä vuotta myöhemmin Méxicon kisoissa. Talviolympialaisiin Tunisia ei ole osallistunut. Tosin ensimmäinen Afrikassa syntynyt talviolympialaisten kultamitalisti oli Tunisiassa syntynyt syöksylaskija Jean Vuarnet, mutta hän edusti Ranskaa.
Sääksmäki
Nähtävyydet
Sääksmäki on maisemineen poikkeuksellisen kulttuurihistoriallinen alue, jossa on kulttuurikohteiden lisäksi myös paljon luonnonnähtävyyksiä.
Rapolan muinaislinna
Vihollinen saapui milloin mistäkin ilmansuunnasta. Turvapaikkaa haettiin vesistöjen varrelta vaikeapääsyisiltä korkeilta harjuilta, joilta oli hyvä näkyvyys. Kaikkiaan tällaisia linnoitettuja mäkiä on Hämeestä löydetty 20. Rapolan muinaislinnassa oli kaksi suurta hirsivallein suojattua harjuhautaa, joihin vihollisen uhatessa otettiin mukaan karja ja muu tärkeä omaisuus. Nykyisin muinaislinnasta on jäljellä hirsivarustusten tukikiveys, 13 uunimaista tulisijaa, noin 80 asuinkuoppaa ja heittokivikasoja. Varhaisimmat merkit ihmisen toiminnasta ovat 600-luvulta ja tulisijoja on käytetty vielä keskiajalla.
Sääksmäen kyliä
Vuoden 1970 taajamarajauksen mukaan Sääksmäen taajamat olivat Kärjenniemi (466 asukasta), Valkeakosken keskustaajama (13 asukasta) ja Vanhakylä (37 asukasta). Näistä Valkeakosken keskustaajama ja Vanhakylä sijaitsivat pääosin Valkeakosken puolella, ja niiden kohdalla on mainittu pelkästään Sääksmäen puolella asunut asukasmäärä. Vuoden 1960 taajamista Huittulaa ei määritelty taajamaksi vuonna 1970, mutta nykyisin se on jälleen taajama.
Suomen urheilu 2017
Vuoden urheilija
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Nikolai Djakonov
Nikolai Mihailovitš Djakonov (, 10. huhtikuuta 1911 Ust-Vym – 21. marraskuuta 1982 Syktyvkar) oli komilainen näytelmäkirjailija ja teatteriohjaaja.
Dukaatti
pienoiskuva|[[Ruotsin kuningatar Kristiina vuoden 1645 dukaatissa.]] Dukaatti oli kultaraha, jota käytettiin kaupassa halki Euroopan ennen ensimmäistä maailmansotaa. Rahan paino on 3,494 grammaa, ja on 0,1125 troy-unssia 98,6 % puhdasta kultaa. Pelkän kullan hinnan mukaan rahan arvo on noin 43,82 euroa (syyskuun 2005 kurssin mukaan), joskin käytännössä sen hinta vaihtelee; nykyisen (heinäkuun 2019) dukaatin arvo on noin 140 €.
Historia
Ensimmäisen kerran dukaatteja löi Sisilian kuningas Roger II vuonna 1140. Niistä tuli merkittävä maksuväline vuonna 1284, kun Venetsian tasavallan doge Giovanni Dandolo löi paikallisen version rahasta, nimellä zecchini.
Baltian ketju
thumb|Baltian ketju Liettuassa. thumb|Baltian ketjun muodostaneet kantoivat mukanaan kannettavia radioita tietääkseen milloin ketju muodostetaan. Mukana heillä oli myös rintamerkkejä, jotka kuvasivat Baltian maiden yhtenäisyyttä itsenäisyyskamppailussa. thumb|Yhden [[Liettuan liti|litin kolikko vuodelta 1999, jonka aiheena on Baltian ketju.]] Baltian ketju (joskus myös Vapauden ketju,, , ) oli 23. elokuuta 1989 tapahtunut mielenosoitus Baltian maiden itsenäisyyden palauttamisen puolesta. Noin kaksi miljoonaa toisiaan kädestä kiinni pitävää ihmistä muodosti 600 kilometriä pitkän ihmisketjun Tallinnasta Riian kautta Vilnaan. Kyseisenä päivänä tuli kuluneeksi 50 vuotta siitä, kun natsi-Saksa ja Neuvostoliitto solmivat Molotov–Ribbentrop-sopimuksen. Kolmen maan järjestäjätahojen yhteinen sopimus solmittiin maiden kansanrintamien delegaatioiden yhteisessä kokouksessa Pärnussa 15. heinäkuuta 1989.
Unesco ylläpitää tapahtumaan liittyvää valokuvakokoelmaa Internetissä. Baltian ketju lisättiin Unescon Maailman muisti -kulttuuriperintörekisteriin vuonna 2009.
Ihmisen anatomia
Verenkiertoelimistö
Arkikielessä verenkierrolla tarkoitetaan juuri suurta verenkiertoa. Suuressa verenkierrossa sydän pumppaa verta valtimoon, josta veri kulkeutuu hiusverisuoniin ja lähtee takaisin laskimoita pitkin sydämeen. Pienessä verenkierrossa sydämen oikea kammio pumppaa hiilidioksidipitoisen veren keuhkoihin, joissa verisolut vaihtavat sisältämänsä hiilidioksidin happeen. Keuhkoista hapekas veri palaa keuhkolaskimoa pitkin sydämen vasempaan eteiseen.
Sydän
Sydämessä on sepelvaltimoiksi kutsuttavia verisuonia. Niiden tehtävänä on turvata sydämen solujen hapen ja ravinteiden saanti. Sepelvaltimot haaroittuvat suoraan aortasta. Ihmisellä on yleensä kaksi pääsepelvaltimoa: oikea ja vasen. Oikean sepelvaltimon päähaara kiertyy eteis-kammiovälissä oikealle sydämen taakse. Vasemman sepelvaltimon toinen päähaara kulkee alaspäin kammioiden väliseinämän kohdalla, ja toinen kiertyy eteis-kammiovälissä vasemmalle sydämen taakse. Osa sepelvaltimoiden verestä kulkee takaisin sydämen eteisiin erityisiä pikkulaskimoita myöten. Vasemman sepelvaltimon verenkierto hidastuu ja saattaa jopa pysähtyä sydämen supistumisen aikana tapahtuvan paineen nousun vuoksi. Oikeassa sepelvaltimossa veri kiertää koko ajan normaalisti.
Veri
Veri on nestemäistä kudosta, jonka tarkoituksena on siirtää happea, hiilidioksidia, ravintoa ja muita tärkeitä elementtejä ruumiin eri osiin. Veri koostuu verisoluista, joita ovat punasolut, valkosolut ja verihiutaleet. Verisolujen lisäksi verestä 55 prosenttia on plasmaa. Ihmiskehossa on kehosta riippuen yleensä noin 4–6 litraa verta.
Mahalaukku
250px|thumb|1. Mahanrunko 2. Mahanpohjukka 3. 4. Iso kaarros 5. Pieni kaarros 6. Mahansuu 7. 8. 9. Mahanportin sulkijalihas 10. Mahaontelo 11. Mahaportti 12. 13. Vatsakalvo 14. Poimutus
Sappirakko
Sappirakko on pieni, maksaan kiinnittynyt elin. Sen tilavuus on noin 50 millilitraa, mutta kykenee varastoimaan maksasappea jopa 20 kertaa enemmän. Sappea erittyy maksasta ja se kulkee erikoistuneita sappijohtimia pitkin sappirakkoon. Sappirakosta sappineste jatkaa matkaansa ohutsuoleen ison pohjukaissuolinystyn kohdalle sappitiehyitä pitkin. Sapen eritystä kiihdyttävät parasympaattinen hermosto sekä sekretiini. Sapen tehtävänä on hajottaa rasvat pieniksi pisaroiksi, jotta ruoansulatusentsyymit pääsevät vaikuttamaan niihin. Sappi koostuu kolesterolista, sappisuoloista ja sappiväriaineista. Kolesteroli osallistuu sappisuolojen valmistukseen. Liiallinen kolesteroli aiheuttaa sappikiviä, jotka estävät sapen pääsyn pohjukaissuoleen. Sappisuolat mahdollistavat rasvojen imeytymisen muodostamalla ohutsuolessa pieniä pallosia, joiden sisään ravintoaineen rasvahapot kulkeutuvat.
Suolisto
Pohjukaissuolen seinämässä on neljä kerrosta: limakalvo, limakalvon alainen kerros, lihaskerros ja sidekudoksinen ulkokerros. Limakalvo on poimuttunut koko ohutsuolen alueella nukkalisäkkeiksi, jotka lisäävät pilkottujen ravintoaineiden imeytymispinta-alaa. Limakalvon pintasolut erittävät limaa, ruoansulatusentsyymejä ja hormoneja. Limakalvon alaisessa kerroksessa on runsaasti verisuonia, imukeräsiä ja hermoja. Lihaskerros on muodostunut sileistä lihaksista, ja siinä on sisinnä rengasmaisesti ja uloinna pitkittäisesti järjestäytyneitä lihaksia. Lihaskerros vastaa ohutsuolen kanavan liikkeistä.
HMS Milford (L51)
HMS Milford (viirinumerot L51 ja toukokuusta 1940 alkaen U51) oli Britannian kuninkaallisen laivaston Shoreham-luokan sluuppi toisessa maailmansodassa.
Palvelus
Alus lähti heinäkuussa telakalle Rio de Janeiroon Brasiliaan, missä huolto valmistui syyskuussa. Alus lähti koeajojen päätyttyä paluumatkalle Freetowniin. Alus liittyi 23. lokakuuta HMS Despatchin kanssa Freetownista Kapkaupunkiin matkanneeseen saattueeseen WS23, mistä se erkani 31. lokakuuta palaten Freetowniin.
Robert Helenius
2016–
Kun entinen Euroopan mestari ja Heleniuksen ykköshaastaja Erkan Teper jäi kiinni dopingista, Euroopan ammattinyrkkeilyliitto EBU määräsi Heleniuksen puolustamaan EM-titteliään uusintaottelussa Dereck Chisoraa vastaan. EBU:n asettama takaraja ottelun neuvottelemiselle oli 21. tammikuuta 2016. Neuvotteluissa ei kuitenkaan päästy sopimukseen, joten Helenius luopui EM-tittelistä.
Sauerland-talli tiedotti lokakuussa 2016 aloittavansa Heleniuksen kanssa uudelleen yhteistyön ja järjestävänsä hänelle ainakin kaksi ottelua vuoden 2017 aikana. Ensimmäinen niistä on määrä käydä toukokuussa 2017 Dereck Chisoraa vastaan Helsingissä, mutta ottelu siirtyy huonon lippujen ennakkomyynnin vuoksi syksyyn 2017. Heleniuksen oli määrä otella Tallinnassa Virossa 17. kesäkuuta britti Ian Lewisonia vastaan, mutta vastustaja vaihtui vain päivää ennen ottelua. Hän kohtasi venäläisen Jevgeni "Molekyyli helvetistä" Orlovin, jonka hän voitti teknisellä tyrmäyksellä kymmeneräiseksi suunnitellun ottelun kuudennessa erässä. Kyseessä oli WBC-liiton Silver-luokan MM-ottelu.
Helenius hävisi ensimmäisessä erässä tyrmäyksellä yhdysvaltalaiselle Deontay Wilderille 12-eräiseksi suunnitellussa ottelussa 15. lokakuuta 2022 Barclay Centerissä New Yorkissa.
Helenius otteli 5. elokuuta 2023 Olavinlinnassa Savonlinnassa Mika Mielosta vastaan voittaen hänet teknisellä tyrmäyksellä kolmannessa erässä. Helenius sai pikavaroituksella ottelun ex-maailmanmestari ja olympiavoittaja Anthony Joshuaa vastaan Lontooseen 12. elokuuta 2023. Paikka Heleniukselle avautui kun Dillian Whyte kärysi kielletyn aineen käytöstä. Kansainväisen median mukaan Joshua-ottelun palkkio Heleniukselle olisi ollut 1,75 miljoonaa euroa. Helenius hävisi ottelun tyrmäyksellä seitsemännessä erässä. Ottelun jälkeen hän kertoi olevansa valmis nyrkkeilemään "vielä kaksi vuotta".
Heikki Annala
Annalan tunnetuimpia sävellyksiä ovat muun muassa ”Elämän valttikortit”, ”Viimeinen tukkilainen” ja ”Yön syliin”. Hän toimi säveltäjänä ja sovittajana useilla 1970–1980-lukujen iskelmäalbumeilla (mm. Reijo Kallio, Jamppa Tuominen, Reijo Taipale ja Matti ja Teppo). Ennen tätä Annala toimi kontrabasistina muun muassa Erik Lindströmin, Lasse Mårtensonin ja Herbert Katzin yhtyeissä. 1970-luvun alussa Annala perusti Soitinyhtye Liisa -studiokokoonpanon, joka julkaisi vuoteen 1978 mennessä neljä LP-levyä; yhdellä niistä oli laulusolistina Eino Grön. Yhtyeen nimi viittasi Yleisradion Liisankadun studioon, jossa sen ensimmäiset esitykset nauhoitettiin. Samalla vuosikymmenellä Annala aloitti Yleisradiossa radiosarjan Musiikkia maakunnista, joka kuului ohjelmistoon 1980-luvun lopulle saakka. Ohjelman tarkoituksena oli tuoda esiin kevyen musiikin esittäjiä ja kappaleita eri puolilta Suomea.
Risto Palm
Risto Palm (s. 10. syyskuuta 1939 Helsinki) on suomalainen näyttelijä.